wannaphong/clean_thaiwikipedia huggingface dataset:
# แบรดลีย์ วิตเฟิร์ด
แบรดลีย์ วิตเฟิร์ด (เกิด 10 ตุลาคม พ.ศ. 2502) เป็นนักแสดงและโปรดิวเซอร์ชาวอเมริกัน เขามีชื่อเสียงจากบท จอช ไลแมน รองเสนาธิการทำเนียบขาวในละครการเมืองทางโทรทัศน์ของเอ็นบีซีเรื่อง เดอะเวสต์วิง (พ.ศ. 2542–2549) ซึ่งเขาได้รับการเสนอชื่อเข้าชิงรางวัลไพรม์ไทม์เอมมี สามรางวัลติดต่อกันระหว่าง พ.ศ. 2544 ถึง 2546 และชนะใน พ.ศ. 2544 บทบาทนี้ยังทำให้เขาได้รับการเสนอชื่อเข้าชิงรางวัลลูกโลกทองคำสามครั้งติดต่อกัน

นอกจาก เดอะเวสต์วิง แล้ว วิตเฟิร์ดยังแสดงเป็นแดนนี ทริปป์ ในเรื่อง สตูดิโอซิกซ์ตีออนเดอะซันเซตสตริป; แดนนี สตาร์ก ในซีรีส์ตำรวจตลกเรื่อง เดอะกู๊ดกายส์ ของฟ็อกซ์; ทิโมธี คาร์เตอร์ ตัวละครที่เชื่อกันว่าเป็นเรดจอห์น ในซีรีส์ซีบีเอสเรื่อง เจาะจิตผ่าปริศนา; เอริก กอร์ดอน ในภาพยนตร์เรื่อง บิลลี่ แมดิสัน นักเรียนสมองตกรุ่น; อาร์เทอร์ พาร์ซันส์ ในภาพยนตร์เรื่อง เอกสารลับเพนตากอน, ดีน อาร์มิทิจ ในภาพยนตร์สยองขวัญเรื่อง ลวงร่างจิตหลอน, รอเจอร์ เพรัลตาในซีรีส์เรื่อง บรุกลินไนน์-ไนน์ และริก สแตนตัน ในภาพยนตร์สัตว์ประหลาดเรื่อง ก็อดซิลล่า 2: ราชันแห่งมอนสเตอร์

ใน พ.ศ. 2558 เขาได้รับรางวัลไพรม์ไทม์เอมมีเป็นครั้งที่สองจากบทบาทมาร์ซีในซีรีส์เรื่อง ทรานส์พาเรนต์ และต่อมาได้รับการเสนอชื่อเข้าชิงรางวัลไพรม์ไทม์เอมมีครั้งที่ 5 จากบทแมกนัส เฮิร์ชเฟลด์ ในซีรีส์เรื่องเดียวกัน ตั้งแต่ พ.ศ. 2561 วิตเฟิร์ดได้รับบทเป็นผู้บัญชาการโจเซฟ ลอว์เรนซ์ ในละครแนวดิสโทเปียของฮูลูเรื่อง เดอะแฮนด์เมดส์เทล ซึ่งเขาได้รับรางวัลไพรม์ไทม์เอมีอวอร์ดเป็นครั้งที่สามใน พ.ศ. 2562
# กีฬาทางน้ำแพนแอม
กีฬาทางน้ำแพนแอม  ชื่อเดิม สหภาพว่ายน้ำอเมริกา  เป็นสมาคมว่ายน้ำระดับทวีปของทวีปอเมริกา (คือหน่วยงานกำกับดูแลการแข่งขันกีฬาทางน้ำระหว่างประเทศภายในทวีปอเมริกาเหนือและอเมริกาใต้)About page  from the ASUA website (uana-aquatics.org); retrieved 2014-06-19.

เอเอสยูเอได้รับการก่อตั้งขึ้นระหว่างการแข่งขันกีฬาโอลิมปิก 1948 ที่ลอนดอน สหราชอาณาจักร

 องค์การ 
สหภาพว่ายน้ำอเมริกาแบ่งออกเป็น 4 พื้นที่ โดยแต่ละพื้นที่มีการจัดการแข่งขันเป็นของตัวเองGovernance page of the ASUA website; retrieved 2016-06-16. หน่วยงานที่ดูแลพื้นที่เหล่านี้ได้แก่

 พื้นที่ 1: CONSANAT — สมาพันธ์ว่ายน้ำอเมริกาใต้ 
 พื้นที่ 2: CCCAN — สมาพันธ์ว่ายน้ำอเมริกากลางและแคริบเบียน 
 พื้นที่ 3: กีฬาทางน้ำสหรัฐ (USAS)
 พื้นที่ 4: สหพันธ์กีฬาทางน้ำแคนาดา

ประเทศสมาชิก (ตามอักษรย่อของฟีนา) แบ่งตามพื้นที่ ได้แก่

 พื้นที่  สมาพันธ์  ประเทศ 1  CONSANAT (12)   (ARG)  (BOL)  (BRA)  (COL)   (CHI)  (ECU)  (GUY)  (PAR)   (PER)  (SUR)  (URU)  (VEN) 2  CCCAN (29)    (AGU)  (ANT)  (ARU)  (BAH)  (BAR)  (BER)   (IVB)  (CAY)  (CRC)  (CUB)  (CUR)  (DMA)  (DOM)  (ESA)  (GRN)  (GUA)   (HAI)   (HON)  (JAM)  (MEX)   (NCA)  (PAN)  (PUR)   (SKN)  (LCA)  (VIN)  (TTO)   (TCN)  Virgin Islands (ISV) 3  USAS (1)  (USA) 4  AFC (1)   (CAN)

รายการแข่งขัน
กีฬาทางน้ำชิงแชมป์แพนแอม
ระบำใต้น้ำ: ระบำใต้น้ำชิงแชมป์แพนอเมริกัน
ว่ายน้ำ: อูเอเอ็นเอสวิงมิงคัพ
โปโลน้ำ: อูเอเอ็นเอโปโลน้ำคัพ
# กีฬาทางน้ำแอฟริกา
กีฬาทางน้ำแอฟริกา  ชื่อเดิม สมาพันธ์ว่ายน้ำแอฟริกา  เป็นหน่วยงานกำกับดูแลกีฬาระดับทวีป มีหน้าที่ดูแลกีฬาว่ายน้ำของทวีปแอฟริกา สมาพันธ์ก่อตั้งขึ้นใน พ.ศ. 2513 มีสมาชิก 7 ประเทศ และใน พ.ศ. 2551 มีสมาชิก 43 ประเทศ

การแข่งขันว่ายน้ำชิงแชมป์แอฟริกาพื้นที่ 6 2020 มีกำหนดจัดขึ้นในเดือนกุมภาพันธ์ พ.ศ. 2563 แต่ถูกเลื่อนออกไปเป็นเดือนเมษายน พ.ศ. 2563 เนื่องจากการระบาดของไวรัสโควิด-19

 สมาชิก 

กีฬาทางน้ำแอฟริกาแบ่งพื้นที่ย่อยตามภูมิศาสตร์ออกเป็น 4 พื้นที่ โดยแต่ละพื้นที่จะจัดการแข่งขันชิงแชมป์กลุ่มอายุของตนเอง พื้นที่ต่าง ๆ มีดังนี้

 พื้นที่  สมาชิก 1                2     สาธารณรัฐคองโก     สาธารณรัฐประชาธิปไตยคองโก                       3                     4                            

สมาชิกอื่น ๆ ของฟีนาในแอฟริกา:

 

 

รายการแข่งขัน
ว่ายน้ำชิงแชมป์แอฟริกา 
ว่ายน้ำเยาวชนชิงแชมป์แอฟริกา
ว่ายน้ำชิงแชมป์โซนแอฟริกา (ประจำปี; หลายประเทศ)
# เมย์ คาลามาวี
เมย์ คาลามาวี (เกิด พ.ศ. 2529) เป็นนักแสดงชาวอียิปต์-ปาเลสไตน์ เธอมีชื่อเสียงจากบทบาทในละครโทรทัศน์เรื่อง รามี ของฮูลูในบท ดีน่า ฮาสสัน ปัจจุบันเธอกำลังปรากฏตัวในซีรี่ส์เรื่อง มูนไนท์. ของดิสนีย์พลัส

 ผลงานการแสดง 
 ภาพยนตร์ 
 ปี เรื่อง บทบาทหมายเหตุ2006เธอร์สเดย์Kelly Spencer2013ดีจินน์ไอชา2021ทูเกเธอร์ทูเกเธอร์คาร์ลี
# กาเอล การ์ซิอา เบร์นัล
กาเอล การ์ซิอา เบร์นัล (เกิด 30 พฤศจิกายน พ.ศ. 2521) เป็นนักแสดงและโปรดิวเซอร์ชาวเม็กซิโก การ์ซิอา เบร์นัล มีชื่อเสียงจากการแสดงในภาพยนตร์เรื่อง บทเรียนร้าย ฝังใจไม่รู้ลืม, บันทึกลูกผู้ชายชื่อ.. เช, อาโมเรสเปร์โรส, กิ๊วก๊าว...ชวนสาวไปพักร้อน, อาชญากรรม / ความหวัง / การสูญเสีย, วันอลวน วิญญาณอลเวง และ โอลด์ และบทบาทของเขาในบทโรดริโก เด โซว์ซา ในซีรีส์โทรทัศน์ส่งผ่านสัญญาณต่อเนื่องเรื่อง โมตซาร์ตอินเดอะจังเกิล ของแอมะซอนสตูดิโอส์ เขาและดิเอโก ลูนา ได้ก่อตั้งกานานาฟิลมส์ในเม็กซิโกซิตี

การ์ซิอา เบร์นัล ได้รับการเสนอชื่อเข้าชิงรางวัลบาฟตา สาขานักแสดงนำชายยอดเยี่ยม จากเรื่อง บันทึกลูกผู้ชายชื่อ.. เช ใน พ.ศ. 2548 และใน พ.ศ. 2559 ได้รับรางวัลลูกโลกทองคำสาขานักแสดงนำชายยอดเยี่ยม สาขาละครเพลงหรือตลก เป็นครั้งแรกจากเรื่อง โมตซาร์ตอินเดอะจังเกิล ใน พ.ศ. 2559 นิตยสารไทม์ได้ยกให้เขาอยู่ในรายชื่อบุคคลผู้ทรงอิทธิพลที่สุด ไทม์ 100 ประจำปี ใน พ.ศ. 2563 เดอะนิวยอร์กไทมส์ จัดอันดับให้เขาอยู่ในอันดับที่ 25 ในรายชื่อ 25 นักแสดงที่ยิ่งใหญ่ที่สุดแห่งคริสต์ศตวรรษที่ 21
# คาร์ลอส นาวาร์โร
คาร์ลอส เอ. นาวาร์โร (เกิด 14 ธันวาคม พ.ศ. 2523) เป็นนักแสดงและนักจัดรายการวิทยุชาวอเมริกัน

 ชีวิตในวัยเด็กและอาชีพ 
นาวาร์โรเกิดในปี ค.ศ. 1980 ในควีนส์โดยมีพ่อเป็นชาวเปรูและแม่เป็นชาวคิวบา ปัจจุบันเขาอาศัยอยู่ในออร์แลนโด รัฐฟลอริดา สหรัฐ และเป็นผู้ดำเนินรายการวิทยุยอดนิยม 

เขาเล่นเป็นตัวละครประจำชื่อ อัลวาโร ในเรื่อง เดอะวอล์คกิงเดด ของเอเอ็มซี

 ผลงานการแสดง 
 ภาพยนตร์ 
 ค.ศ. เรื่อง บทบาท หมายเหตุ 2006  คิส  คาร์ลอส นักแสดง  ภาพยนตร์สั้น อัลเตอร์เรดบอย  ผู้คุมเรือนจำ #2  2007  ซิดนีย์ไวท์  แฟนฟุตบอล #2  2011  คาสซาดากา  ท็อดด์  2013  ไอเดนติตี้ธีฟ  ลูอิส ผู้ดูแลสถานีบริการน้ำมัน โฮมฟรอนต์  ทรูปเปอร์  2014  แฟรงค์เวอร์ซัสก็อด  หลุยส์ คาสโตร
# ฮาซ สไลมาน
ฮาซ สไลมาน (; ; เกิด 1 กรกฎาคม พ.ศ. 2519) เป็นนักแสดงชาวเลบานอน เขารับบทเป็นทาเร็กในภาพยนตร์ปี ค.ศ. 2007 เรื่อง เดอะวิสิเตอร์ ซึ่งเขาได้รับการเสนอชื่อเข้าชิงรางวัลอินดิเพนเดนท์สปิริตอวอร์ด สาขานักแสดงสมทบชายยอดเยี่ยม และบทบาทของพระเยซูในมินิซีรีส์อเมริกันทางโทรทัศน์เรื่อง คิลลิงเยซู และยังมีละครโทรทัศน์อเมริกันอีกหลายเรื่อง

ด้านชีวิตส่วนตัวสไลมานได้ออกมาเปิดเผยว่าเขาเป็นชายรักร่วมเพศผ่านคลิปวิดีโอในบัญชีเฟซบุ๊กเมื่อปีค.ศ. 2017

 ผลงานการแสดง 
 ภาพยนตร์ 
 เรื่อง ปี บทบาทหมายเหตุเดอะสกีทริป2004ไทสันอเมริกันดรีมซ์2006กัปตันมูเยเฮดดินเดอะโฟธเอสเตตภาพยนตร์สั้นเดอะวิสิเตอร์2007ทาเร็กเสนอชื่อเข้าชิง — รางวัลสมาคมนักวิจารณ์ภาพยนตร์บอสตัน สาขานักแสดงนำชายยอดเยี่ยมเสนอชื่อเข้าชิง — โกธัมอินดิเพนเดนท์ฟิล์มอวอร์ด สาขาการแสดงยอดเยี่ยมเสนอชื่อเข้าชิง — อินดิเพนเดนท์ สปิริต อวอร์ด สาขานักแสดงสมทบชายยอดเยี่ยมเสนอชื่อเข้าชิง — สมาคมภาพยนตร์และโทรทัศน์ออนไลน์ รางวัลนักแสดงชายยอดเยี่ยมฟุตบัล: เดอะปรินซ์ออฟดรีมส์เอซอเมริกันอีสต์2008สติก อาลีดอร์ฟแมนอินเลิฟ2011คุกกี้ไอท์แลนด์ดาร์ก2012อาลี ราชีดวีดิทัศน์ตามคำขอโธสพีเพิล2015ทิมไอเดียลช่างภาพภาพยนตร์สั้นออฟเฟอร์แอนด์คอมโพรไมส์2016สก็อตต์เลิฟแอนด์เดบต์2019สก็อตต์30222019โธมัส ดาฮานเบรกกิงฟาสต์2020โมอิเทอนัลส์2021เบน
# หลิน ลู่ตี๋
หลิน ลู่ตี๋ (เกิด 11 พฤศจิกายน พ.ศ. 2530) เป็นนักแสดงและนายแบบชาวแคนาดาที่เกิดในจีน เขามีชื่อเสียงจากการรับบทแซ็ก เทย์เลอร์ในการรีบูตภาพยนตร์เรื่อง พาวเวอร์เรนเจอร์ส ฮีโร่ทีมมหากาฬ ปี ค.ศ. 2017 นักรบใต้น้ำชื่อเมิร์กในเรื่อง อควาแมน เจ้าสมุทร (2018) และแลนซ์ในตอนหนึ่งในปี ค.ศ. 2019ของซีรีส์เน็ตฟลิกซ์เรื่อง แบล็กมิร์เรอร์ เขารับบท หลิว คัง ในภาพยนตร์รีบูตเรื่อง  มอร์ทัลคอมแบต

 ผลงานการแสดง 
 ภาพยนตร์ 
 ปี เรื่อง บทบาท หมายเหตุ 2011 ดิอินทรูเดอส์ แกรนต์ Short Film 2012 เดอะแชนนอนเอนโทรพี ฮอลต์ Short Film โลเนอส์ โลเนอร์ Short Film สเตซิส เจ้ก Short Film 2014 มอนสเตอร์ฮันต์ Wind Monster Hunter 2017 พาวเวอร์เรนเจอส์ Zack Taylor / Black Ranger  2018 อะควาแมน เมิร์ก 2019 อินอะนิวยอร์กมินิต David Qiao 2020 ซันออฟเดอะเซาท์ Derek Ang  2021 มอร์ทัลคอมแบต Liu Kang
# จิรัชพงศ์ ศรีแสง
จิรัชพงศ์ ศรีแสง (เกิด 9 มีนาคม พ.ศ. 2540) เป็นนักแสดงชายชาวไทยในสังกัดจีเอ็มเอ็มทีวี เริ่มเข้ามาสู่วงการบันเทิงและได้มีผลงานการแสดงเรื่องแรกในปี พ.ศ. 2560 กับซีรีส์เรื่อง ครั้งนั้น..ไม่ลืม ในบท มาร์ค ต่อมาก็ได้มีผลงานการแสดงซีรีส์เรื่อง ใครคืออองชองเต ในปี พ.ศ. 2565 , ชอกะเชร์คู่กันต์ (2566) , “เพื่อนต้องห้าม” (2566) และ “สายรหัสเทวดา” (2567) 

 ประวัติ 
ฟอส จิรัชพงศ์ เกิดเมื่อวันที่ 9 มีนาคม 2540 ส่วนสูง 185 ซม. จบการศึกษาระดับประถมศึกษาจากโรงเรียนไผทอุดมศึกษา ระดับมัธยมศึกษาจากโรงเรียนสารวิทยา และระดับปริญญาตรีจากสาขาวิชาการตลาดดิจิทัล วิทยาลัยนิเทศศาสตร์ มหาวิทยาลัยรังสิต

 วงการบันเทิง 
ฟอส จิรัชพงศ์มีผลงานแสดงครั้งแรกในซีรีส์เรื่อง ครั้งนั้น...ไม่ลืม รับบทเป็น มาร์ค ตัวละครที่ค่อนข้างเก็บกด ด้วยที่ว่าคุณพ่อจะคอยวางแผนทุกอย่างในชีวิต การรับบทนี้ จิรัชพงศ์ยังได้เรียนเทควันโด หลังจากนั้นแสดงในซีรีส์วายเรื่อง ใครคืออองชองเต รับบท อัคค์แสดงคู่กับ กษิดิ์เดช ปลูกผล ซึ่งเป็นเพื่อนที่เรียนหนังสือโรงเรียนเดียวกันมาตั้งแต่เด็ก ๆ เรื่องนี้ถือเป็นการรับบทนักแสดงนำครั้งแรกและเข้าสู่วงการอย่างเต็มตัวของจิรัชพงศ์ 

 ผลงาน 

 ละคร/ซีรีส์ 
+ปีเรื่องบทบาทออกอากาศ2559ดาวหลงฟ้า ภูผาสีเงินจีนช่อง 32560ครั้งนั้น..ไม่ลืมมาร์คช่อง 3 เอสดี2565Enchante' ใครคือ… อองชองเตอัคค์ จีเอ็มเอ็ม 252566ชอกะเชร์คู่กันต์ A Boss and a Babeกันต์Our Skyy 2 ตอน ชอกะเชร์คู่กันต์Only Friends เพื่อนต้องห้ามท็อป2567แค่ที่แกงรับเชิญบ้านหลอน On Saleภูมิ (วัยรุ่น) สายรหัสเทวดาอาร์ค2568Break Up Service บริษัทลดรักเลิกเฟิร์ส (รับเชิญ) Scarlet Heart Thailandความลับในบทเพลงที่บรรเลงไม่รู้จบ
 รายการ 
 Fully Booked ร่วมกับ พิรพัฒน์ วัฒนเศรษสิริ, อรรถพันธ์ พูลสวัสดิ์, กษิดิ์เดช ปลูกผล, ณราวิชญ์ เลิศรัตน์โกสุมภ์ และ ณัฎฐ์ฐชัย บุญประเสริฐ 
 FORCE BOOK Show Real ร่วมกับ กษิดิ์เดช ปลูกผล
# ภาวะเสียภาษา
ภาวะเสียภาษา หรือ ภาวะเสียการสื่อความ  คือ ภาวะความบกพร่องที่ทำให้บุคคลไม่สามารถเข้าใจหรือสื่อสารด้วยภาษาได้ อันเป็นผลจากความเสียหายในบริเวณบางส่วนของสมองที่เจาะจง สาเหตุส่วนใหญ่ของภาวะดังกล่าวคือโรคหลอดเลือดสมองเฉียบพลันและการบาดเจ็บที่ศีรษะ นอกจากนี้ยังมีสาเหตุอื่น ๆ ที่พบได้น้อยกว่า เช่น เนื้องอกสมอง การติดเชื้อของสมอง หรือโรคสมองเสื่อมต่าง ๆ เป็นต้น

หมายเหตุ
# ฮันตูไอร์
ฮันตูไอร์ , ปัวกาไอร์  หรือ มัมบังไอร์  เป็นคำมลายูที่ใช้เรียกผีหรือวิญญาณในน้ำ ตามความเชื่อแถบชายฝั่งทะเลของเอเชียตะวันออกเฉียงใต้ เป็นวิญญาณที่สิงสถิตอยู่ในแหล่งน้ำ เช่น แม่น้ำ ทะเล ทะเลสาบ หนองน้ำ หรือแม้แต่คูน้ำ แต่ไม่สามารถมองเห็นได้ มนุษย์สามารถสื่อสารกับฮันตูไอร์ได้ทั้งทางบวกและทางลบผ่านพิธีกรรมต่าง ๆ เช่น พิธีกรรม การสวด การใช้คาถา หรือแม้แต่การไล่ผี ฮันตูไอร์มักเกี่ยวข้องกับความฉิบหายของมนุษย์ เช่น คนสูญหาย คนจมน้ำ น้ำท่วม และเหตุการณ์เลวร้ายอื่น ๆ

ฮันตูไอร์เป็นที่มาของ ตราพระสมุทรเทวา อันเป็นตราสัญลักษณ์ของจังหวัดสตูล ด้วยนับถือว่าเป็นเทวดาผู้ปกป้องรักษามหาสมุทร โดยมีลักษณะเป็นรูปเทวดาประทับบนบัลลังก์หินเป็นวิมาน เบื้องหลังเป็นดวงอาทิตย์อัสดง ซึ่งสื่อถึงมหาสมุทรอินเดีย
# โรแลนด์ ทีอาร์-808
โรแลนด์ ทีอาร์-808 ริทึมคอมโพสเซอร์  หรือเรียกว่า 808 (อ่านว่า เอท-โอ-เอท) เป็นดรัมแมชชีนที่ผลิตโดยโรแลนด์คอร์ปอเรชัน ระหว่างปี ค.ศ. 1980 ถึง ค.ศ. 1983 เป็นหนึ่งในดรัมแมชชีนเครื่องแรกที่อนุญาตให้ผู้ใช้ตั้งโปรแกรมจังหวะได้แทนการใช้แพตเทิร์นพรีเซต ต่างจากคู่แข่งในขณะนั้น Linn LM-1 ราคาแพงกว่า 808 ที่สร้างเสียงโดยใช้การสังเคราะห์แบบแอนะล็อกมากกว่าการแซมเพิล

การเปิดตัวในตอนที่ดนตรีอิเล็กทรอนิกส์ยังไม่กลายเป็นกระแสหลักไม่เวลานั้น 808 ได้รับการวิจารณ์ที่หลากหลายถึงเสียงกลองที่ไม่สมจริงและความล้มเหลวในเชิงพาณิชย์ หลังจากผลิตไปประมาณ 12,000 เครื่อง โรแลนด์ได้หยุดการผลิต 808 หลังจากมีเซมิคอนดักเตอร์เข้ามาทำให้ไม่สามารถเติมสต็อกได้ ทำให้ ทีอาร์-909 รับช่วงต่อ ในปี ค.ศ. 1983

ในช่วงทศวรรษที่ 1980 808 ได้ดึงดูดสาวกในหมู่นักดนตรีใต้ดินในราคาที่จับต้องได้ในตลาดมือสอง ที่ใช้งานง่ายและเสียงที่แปลก โดยเฉพาะอย่างยิ่งเสียงกลองใหญ่ที่ลึก จนกลายเป็นรากฐานที่สำคัญของแนวเพลงอิเล็กทรอนิกส์ เพลงแดนซ์ และฮิปฮอป ที่ได้รับความนิยมในช่วงแรก เช่นเพลง "แพลนเนตร็อก" (Planet Rock) ของ แอฟริกา แบมบาตา และ โซลโซนิกฟอร์ซ และ "เซ็กชวลฮีลลิง" (Sexual Healing) ของ มาร์วิน เกย์

ต่อมา 808 ถูกใช้มากกว่าดรัมแมชชีนเครื่องอื่น ความนิยมในฮิปฮอปทำให้เป็นหนึ่งในสิ่งประดิษฐ์ที่ทรงอิทธิพลที่สุดในเพลงสมัยนิยม เทียบได้กับผลกระทบของ เฟนเดอร์ สตราโตแคสเตอร์ ในเพลงร็อก เสียงของ 808 รวมอยู่ในซอฟต์แวร์ดนตรี และดรัมแมชชีนสมัยใหม่ที่ได้รับแรงบันดาลใจในการเลียนแบบการสร้างใหม่โดยจากงานที่ไม่มีใบอนุญาต
# จิรวรรตน์ สุทธิวณิชศักดิ์
จิรวรรตน์ สุทธิวณิชศักดิ์ (เกิด 30 ตุลาคม พ.ศ. 2543) ชื่อเล่น ดิว เป็นนักแสดง นายแบบ และนักร้องชาวไทย สังกัดจีเอ็มเอ็มทีวี มีชื่อเสียงจากการรับบท "เร็น" จากซีรีส์เรื่อง F4 Thailand: หัวใจรักสี่ดวงดาว

 ประวัติ 
จิรวรรตน์ สุทธิวณิชศักดิ์ เกิดเมื่อวันที่ 30 ตุลาคม พ.ศ. 2543 เป็นบุตรชายคนเดียวของครอบครัว สำเร็จการศึกษาระดับมัธยมศึกษาจาก โรงเรียนเซนต์คาเบรียล และระดับปริญญาตรีจาก วิทยาลัยนวัตกรรมสื่อสารสังคม มหาวิทยาลัยศรีนครินทรวิโรฒ สาขานวัตกรรมสื่อสารสังคม เอกการออกแบบสื่อปฏิสัมพันธ์และมัลติมีเดีย และสำเร็จการศึกษา พ.ศ. 2567 

 เข้าสู่วงการ 
เข้าสู่วงการบันเทิงจากการเริ่มจากงานเดินแบบและถ่ายแบบก่อน หลังจากนั้นก็ได้มีโอกาสได้เป็นพรีเซนเตอร์หลายตัว หลังจากที่ทำงานสั่งสมประสบการณ์การมาสักพัก ประจวบเหมาะกับทางช่อง GMMTV ได้ซื้อลิขสิทธิ์การสร้างของซีรีส์เรื่อง F4 ทำให้จิรวรรตน์ได้รับโอกาสมาเป็นหนึ่งในนักแสดงนำในเรื่องนี้ โดยจิรวรรตน์รับบทเป็น เร็น

ในเดือนมกราคม พ.ศ. 2567 เฟร็ด ตราสินค้าเครื่องประดับในเครือแอลวีเอ็มเอช ได้แต่งตั้งเขาเป็น Friend of FRED ประจำประเทศไทย

 ผลงาน 
 ละครโทรทัศน์และซีรีส์ 
 ปี  เรื่อง  บทบาท  ออกอากาศ 2564F4 Thailand: Boys Over Flowersเรนรวินทร์ ไอรา (เร็น)GMM 252565Good Old Days ร้านซื้อขายความทรงจำ ตอน : Love Wins ณัฐMAGIC OF ZERO ตอน Zero in The Moonlightฟง2566นักเรียนต้องขัง ณัยไพรม์วิดีโอจีเอ็มเอ็ม 25Faceless Love รักไม่รู้หน้าวีกิจ (วี) 2567A Love So Beautiful Thailand เพราะเธอคือรักแรกชัดเจน GMM 25Viu2568Leap Day วันแก้ตายรัตติกาล ชยุตรา (ไนท์)GMM 25Burnout Syndrome ภาวะรักคนหมดไฟ MU-TE-LUV โปรดใช้วิจารณญาณในการรักเธอ (เลิฟล็อก🔒)

 มิวสิกวิดีโอ 
 ปี  เพลง  ศิลปิน 2565แพ้ก็แค่พอ (Just Give Up)MEAN Band ft. PUNวันนี้ใส่สีอะไร (Lucky Color)เอินเอิน ฟาติมา2566I DO: A Love Story in Bangkok(G)I-dle2567แวร์อิสความรัก (WRU?)ALALA

 เพลง 
 เพลง Who am I ร้องร่วมกับ วชิรวิชญ์ ชีวอารี, เมธวิน โอภาสเอี่ยมขจร และ หิรัญกฤษฎิ์ ช่างคำ (Ost.F4 Thailand: หัวใจรักสี่ดวงดาว)
 เพลง Shooting Star ร้องร่วมกับ วชิรวิชญ์ ชีวอารี, เมธวิน โอภาสเอี่ยมขจร และ หิรัญกฤษฎิ์ ช่างคำ (Ost.F4 Thailand: หัวใจรักสี่ดวงดาว)
 เพลง In The Wind (Ost.F4 Thailand: หัวใจรักสี่ดวงดาว)
 เพลง North Star
 เพลง มอง...แต่ไม่เห็น (Blindness) (Ost.Faceless Love รักไม่รู้หน้า)
 เพลง It's You (Ost.A Love So Beautiful Thailand เพราะเธอคือรักแรก)

 คอนเสิร์ต 
 2022 
 Shooting Star Concert 2022
 GMMTV FAN FEST 2022 LIVE IN JAPAN
 Shooting Star Asia Tour 2022 in Jakarta
 Shooting Star Asia Tour 2022 in Kuala Lumpur 
 Shooting Star Asia Tour 2022 in Manila 
 2023 
 Shooting Star Asia Tour 2023 in Taipei 
 Shooting Star Asia Tour 2023 in Hongkong 
 Shooting Star Asia Tour 2023 in Vietnam 
 Shooting Star Asia Tour 2023 in Singapore 
 Shooting Star Asia Tour 2023 in Japan 
 Shooting Star Asia Tour 2023 in Seoul 
 Viu Scream Dates 2023

 แฟนมีตติ้ง 
 DEW 1st SOLO FANMEET 2023 IN TAIPEI
 DEW 1st SOLO FANMEET 2023 IN HONG KONG 
 DEW 1st SOLO FANMEET 2023 IN MANILA 

 รางวัล 
 ปี  รางวัล  สาขา  ผล  ผลงานที่เข้าชิง2565รางวัลมณีเมขลา ประจำปี 2565ดาราดาวรุ่งชายดีเด่น F4 Thailand : Boys Over FlowerslAsia Contents Awards ครั้งที่ 4นักแสดงหน้าใหม่ -Howe Awards 2022Howe Shining Actor Award  -
# โรแลนด์ ทีอาร์-909
โรแลนด์ ทีอาร์-909 ริทึมคอมโพสเซอร์  หรือเรียกว่า 909 (อ่านว่า ไนน์-โอ-ไนน์) เป็นดรัมแมชชีนที่ผลิตโดยโรแลนด์คอร์ปอเรชัน เปิดตัวในปี ค.ศ. 1983 ที่รับช่วงจากโรแลนด์ ทีอาร์-808 และเป็นดรัมแมชชีนเครื่องแรกที่ใช้ตัวอย่างเสียง เสียงบางอย่างได้ นอกจากยังเป็นเครื่องดรัมแมชชีนเครื่องแรกที่มีฟังก์ชัน MIDI ทำให้สามารถใช้กับอุปกรณ์อื่นได้ แม้ว่าจะล้มเหลวในยอดการขาย แต่ 909 ก็มีอิทธิพลต่อการพัฒนาแนวดนตรีอิเล็กทรอนิกส์แดนซ์ เช่น เทคโน เฮาส์ และแอซิด
 อ้างอิง
# มอร์เบียส (ภาพยนตร์)
มอร์เบียส  เป็นภาพยนตร์ซูเปอร์ฮีโร่อเมริกันในปี 2022 ที่สร้างจากการ์ตูนของมาร์เวลเรื่อง มอร์เบียส, เดอะลิฟวิงแวมไพร์ ผลิตโดยโคลัมเบียพิคเจอร์สร่วมกับมาร์เวล จัดจำหน่ายโดยโซนี่พิกเจอร์สรีลีสซิง เป็นภาพยนตร์เรื่องที่สามในจักรวาลสไปเดอร์แมนของโซนี่ กำกับการแสดงโดยดาเนียล เอสปิโนซา เขียนบทโดยแมตต์ ซาซามาและเบิร์ก ชาร์ปเลส นำแสดงโดยจาเรด เลโทในบท ดร.ไมเคิล มอร์เบียส ร่วมด้วยแมตต์ สมิธ, อาเดรีย อาร์โฆนา, จาเรด แฮร์ริส, อัล มาดริกัล และไทรีส กิบสัน ในภาพยนตร์ มอร์เบียสกลายเป็นแวมไพร์ที่มีชีวิตหลังรักษาตัวเองจากโรคที่หายาก

มอร์เบียส ออกฉายในสหรัฐวันที่ 1 เมษายน 2022 ทำเงิน 163 ล้านดอลลาร์สหรัฐทั่วโลก จากทุนสร้าง 75–83 ล้านดอลลาร์สหรัฐ ภาพยนตร์ได้รับการตอบรับในแง่ลบจากนักวิจารณ์ ซึ่งวิจารณ์บทภาพยนตร์และเทคนิคพิเศษโดยเฉพาะในฉากระหว่างเครดิต อย่างไรก็ตามการแสดงของสมิธได้รับการชมเชย

 อินเทอร์เน็ตมีม 
มอร์เบียส เกิดเป็นอินเทอร์เน็ตมีม จำนวนมาก Polygon กล่าวว่าภาพยนตร์นี้ทำให้คนแห่มาดูเพื่อที่จะเกลียด (hate watch) มัน โดยมีผู้คนแชร์มีมชมเชยภาพยนตร์แบบเสียดสี หลังจากที่ภาพยนตร์เปิดตัว แฮชแท็ก #MorbiusSweep ที่กล่าวอ้างแบบประชดว่า มอร์เบียส เป็นภาพยนตร์ที่ทำเงินได้มากที่สุดตลอดกาล ก็กลายเป็นแฮชแท็กยอดนิยม บ้างก็กล่าวอ้างว่าภาพยนตร์ขายตั๋วได้หนึ่งล้านล้านใบ  หรือทำเงินได้มอร์บิลเลี่ยน  เหรียญสหรัฐ 
 อ้างอิง
# ไทมส์นิวโรมัน
ไทมส์นิวโรมัน  เป็นไทป์เฟซเซริฟได้รับมอบหมายโดยหนังสือพิมพ์อังกฤษเดอะไทมส์ในปี 1931 และสร้างขึ้นโดยสแตนลีย์ มอร์ริสัน ที่ปรึกษาด้านศิลปะของบริษัทอุปกรณ์การพิมพ์โมโนไทพ์สาขาอังกฤษ ร่วมมือกับวิกเตอร์ ลาร์เดนท์ ศิลปินด้านอักษรในแผนกโฆษณาของเดอะไทมส์ ไทมส์นิวโรมันได้กลายเป็นหนึ่งในไทป์เฟซที่ได้รับความนิยมมากที่สุดตลอดกาลและติดตั้งบนคอมพิวเตอร์แบบตั้งโต๊ะส่วนใหญ่

เดอะไทมส์ได้ใช้ไทป์เฟซไทมส์นิวโรมันเป็นเวลา 40 ปี แต่เทคนิคการผลิตใหม่และรูปแบบที่เปลี่ยนจากบรอดชีตเป็นแท็บลอยด์ในปี 2004 ส่งผลให้มีการสลับไทป์เฟซรวมห้าครั้งระหว่างปี 1972 ถึง 2007 อย่างไรก็ตาม แบบอักษรใหม่ทั้งหมดเป็นเพียงรูปแบบอื่น ๆ ของต้นฉบับไทมส์นิวโรมัน
 ดูเพิ่ม 
โจโมลฮารี
แบบอักษรสติกซ์
 อ้างอิง
# วัดภูผาดัก
วัดภูผาดัก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลผาตั้ง อำเภอสังคม จังหวัดหนองคาย มีพื้นที่ราว 15 ไร่

วัดภูผาดักตั้งวัดเมื่อ พ.ศ. 2480  ด้วยเหตุที่มีหน้าผาล้อมรอบชาวบ้านจึงเรียกกันว่า วัดผาดัก นอกจากวัดซึ่งเป็นสถานที่ปฏิบัติธรรมของพระภิกษุอาวุโสหลายท่าน เช่น หลวงปู่ผาง หลวงปู่เพชร หลวงปู่มั่น ฯลฯ วัดได้รับพระราชทานวิสุงคามสีมาเมื่อวันที่ 5 มกราคม พ.ศ. 2552

บริเวณวัดยังมีลานซึ่งมีหินเก่าแก่อายุกว่า 210 ล้านปี ซึ่งเรียกกันว่า ลานหินปุ่ม และยังมีหน้าผาซึ่งมองเห็นทิวทัศน์ข้างล่างได้ 360 องศา บริเวณลานนี้มีก้อนหินขนาดย่อมก้อนหนึ่ง บริเวณหน้าก้อนกินมีรอยเท้าสองข้างฝังอยู่ในลานหิน สันนิษฐานกันว่าน่าจะเป็นรอยเท้าของหลวงปู่ผาง เมื่อครั้งที่ท่านได้มาจำพรรษาอยู่ที่วัดภูผาดักแห่งนี้ นอกจากนั้นยังมีต้นชิงชันซึ่งได้รับการลงทะเบียนเป็นรุกข มรดกของแผ่นดิน เมื่อ พ.ศ. 2562
# วัดพระงาม
วัดพระงาม อาจหมายถึง
 วัดพระงาม จังหวัดตรัง
 วัดพระงาม จังหวัดนครปฐม
 วัดพระงาม จังหวัดนครราชสีมา
 วัดพระงาม อำเภอบางปะหัน จังหวัดพระนครศรีอยุธยา
 วัดพระงาม ตำบลบ้านป้อม อำเภอพระนครศรีอยุธยา จังหวัดพระนครศรีอยุธยา
 วัดพระงาม (วัดร้าง) ตำบลคลองสระบัว อำเภอพระนครศรีอยุธยา จังหวัดพระนครศรีอยุธยา
# ทางหลวงแผ่นดินหมายเลข 369
ทางหลวงแผ่นดินหมายเลข 369 หรือ ถนนเลี่ยงเมืองสิงห์บุรี เป็นทางหลวงแผ่นดินในตัว อำเภอเมืองสิงห์บุรี จังหวัดสิงห์บุรี มีระยะทางสั้น ๆ ตลอดทั้งสาย 1.434 กิโลเมตร เป็นถนนขนาด 4 - 6 ช่องจราจรไป-กลับ ตลอดทั้งสาย โดยเริ่มต้นที่แยกศาลหลักเมือง ตัดกับทางหลวงแผ่นดินหมายเลข 309 และ ทางหลวงแผ่นดินหมายเลข 311 แล้วไปสิ้นสุดที่แยกวีรชน ตัดกับทางหลวงแผ่นดินหมายเลข 3030 และ ทางหลวงชนบท สห.3026 เป็นเส้นทางในความรับผิดชอบของแขวงทางหลวงสิงห์บุรี

 รายชื่อทางแยก
# วัดป่าห้วยลาด
วัดป่าห้วยลาด เป็นวัดราษฎร์สังกัดคณะสงฆ์ฝ่ายธรรมยุติกนิกาย ตั้งอยู่ในตำบลสานตม อำเภอภูเรือ จังหวัดเลย

วัดป่าห้วยลาดก่อตั้งขึ้นโดยหลวงปู่ชอบ ฐานสโม ศิษย์ของหลวงปู่มั่น ภูริทตฺโต ชาวบ้านได้เกิดความเลื่อมใสในปฏิปทาของหลวงปู่ชอบ จึงได้นิมนต์ท่านมาสร้างวัดแห่งนี้เมื่อ พ.ศ.2483่ อตั้งขึ้นเป็นสำนักสงฆ์แล้ว หลวงปู่ชอบได้พักอยู่ที่สำนักสงฆ์แห่งนี้ เพื่ออบรมธรรมะแก่ชาวบ้านห้วยลาดและหมู่บ้านใกล้เคียงระยะหนึ่ง จากนั้น ท่านจึงได้เดินทางจาริกธุดงค์ต่อไป

นับจากปี พ.ศ.2483 เป็นต้นมา สำนักสงฆ์ห้วยลาดได้มีครูบาอาจารย์ พระกรรมฐานสายพระอาจารย์มั่น ภูริทัตตโต มาพักเพื่อปฏิบัติธรรม เป็นประจำทุกปีมิได้ขาด เช่น หลวงปู่ลี กุสลธโล, หลวงปู่บุญฤทธิ์  ปัณฑิโต, พระอาจารย์จันทร์เรียน  คุณวโร, พระอาจารย์นิพนธ์ อภิปสันโน  เป็นต้น โดยระหว่างปี พ.ศ.2518 - พ.ศ.2520 พระอาจารย์จันทร์เรียนได้กลับมาอีกครั้ง และได้สร้างศาลาการเปรียญขึ้น เป็นพุทธสถานแบบชั่วคราว โดยได้จำพรรษาอยู่ 3 พรรษา  

ในปี พ.ศ.2537  พระอาจารย์อุทัย  ฌานุตฺตโม ลูกศิษย์ของพระราชนิโรธรังสีคัมภีรปัญญาวิศิษฎ์  (หลวงปู่เทสก์ เทสรังสี) ได้นำพาพุทธศาสนิกชนช่วยกันพัฒนาสำนักสงฆ์ห้วยลาด และดำเนินการขอจดทะเบียนตั้งวัด ได้รับหนังสือรับรองจากกรมการศาสนาที่ ศธ. 0303/1549 ลงวันที่ 12 กุมภาพันธ์ พ.ศ.2540 ได้รับพระราชทานวิสุงคามสีมา ในวันที่ 12 มิถุนายน พ.ศ.2542 โดยมีพระอาจารย์อุทัย ฌาณุตตโม เป็นเจ้าอาวาส 

จุดเด่นของวัด คือ มีประติมากรรมวิมุตติศิลป์ที่แฝงนัยยะ และปริศนาธรรม มากมายไม่ว่าจะเป็นรูปปั้น เจ้าแม่กวนอิม พระอินทร์  พญานาค ภายในวัดมีบ่อน้ำใหญ่อยู่ตรงกลาง ศาลาเฉลิมพระเกียรติ ที่ได้รับพระบรมราชานุญาตให้อัญเชิญพระปรมาภิไธยย่อ ภ.ป.ร. และพระนามาภิไธยย่อ ส.ก. ขึ้นประดับที่หน้าบัน ภายในศาลาเฉลิมพระเกียรติ มีพระประธานองค์สีขาวขนาดใหญ่ สูง 19 เมตร มีนามว่า พระสัพพัญญูรู้แจ้งสามแดนโลกธาตุ สร้างด้วยแร่แคลไซต์ ฉากด้านหลังองค์พระประธาน เป็นศิลปะลายไทยสีทองตัดกับพื้นสีเข้ม บริเวณด้านนอกศาลาเฉลิมพระเกียรติ มีรูปปั้นพญานาค 9 เศียร
# ฟินาลิสซิมา 2022
ฟินาลิสซิมา 2022  จะเป็นการแข่งขันครั้งที่สามของ คอนเมบอล–ยูฟ่าคัพออฟแชมเปียนส์ ซึ่งเป็นการแข่งขันฟุตบอลระหว่างผู้ชนะจากการแข่งขันชิงแชมป์อเมริกาใต้และยุโรป การแข่งขันในครั้งนี้จะมีอิตาลีเป็นผู้ชนะของยูโร 2020 (จัดขึ้นในปี 2021) เจอกับอาร์เจนตินาเป็นผู้ชนะของโกปาอาเมริกา 2021 โดยจะแข่งขันกันที่สนามกีฬาเวมบลีย์ในลอนดอน ประเทศอังกฤษ ในวันพุธที่ 1 มิถุนายน ค.ศ. 2022 การแข่งขันครั้งนี้จะเป็นการฟื้นคืนชีพ Artemio Franchi Cup ที่แข่งครั้งล่าสุดเมื่อ 29 ปีก่อน จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ ซึ่งเป็นส่วนหนึ่งของการร่วมมือระหว่างทั้งสององค์กร

 ปูมหลัง 
ในปี ค.ศ. 1985 และ ค.ศ. 1993 ผู้ชนะการแข่งขันฟุตบอลชิงแชมป์แห่งชาติยุโรป และโกปาอาเมริกา ได้แข่งขันในรายการ Artemio Franchi Cup (หรือที่รู้จักในชื่อ European/South American Nations Cup) ซึ่งเป็นการแข่งขันนัดเดียวที่จัดโดยสหพันธ์ฟุตบอลยุโรป และสมาพันธ์ฟุตบอลอเมริกาใต้ เป็นการแข่งขันระดับทีมชาติเทียบเท่ากับอินเตอร์คอนติเนนตัลคัพในระดับสโมสร ซึ่งแข่งขันกันระหว่างผู้ชนะยูโรเปียนคัพ/ยูฟ่าแชมเปียนส์ลีก และโกปาลิเบร์ตาโดเรส ฝรั่งเศสชนะการแข่งขันในปี ค.ศ. 1985 ที่ปารีส ขณะที่อาร์เจนตินาชนะการแข่งขันในปี ค.ศ. 1993 ที่มาร์ เดล พลาตา อย่างไรก็ตาม การแข่งขันถูกยกเลิกหลังจากนั้น Artemio Franchi Cup ถือได้ว่าเป็นต้นแบบของฟีฟ่าคอนเฟเดอเรชันส์คัพ ซึ่งแข่งขันในปี 1992 เป็นครั้งแรกและจัดโดย FIFA ตั้งแต่ปี 1997 ซึ่งจุดเด่นของรายการนี้คือการนำแชมป์ของแต่ละทวีปและแชมป์ฟุตบอลโลกมาแข่งกัน หลังจากการแข่งขันในปี ค.ศ. 2017 ฟีฟ่าประกาศเมื่อวันที่ 15 มีนาคม ค.ศ. 2019 ว่าการแข่งขันรายการนี้จะถูกยกเลิก

การแข่งขัน
รายละเอียด

 GK 21Gianluigi DonnarummaRB 2 Giovanni Di Lorenzo  CB 19Leonardo Bonucci  CB 3 Giorgio Chiellini (c)   LB 13Emerson Palmieri   DM 8 JorginhoCM 12Matteo Pessina   CM 18Nicolò Barella  RF 10Federico Bernardeschi   CF 9 Andrea Belotti   LF 22Giacomo RaspadoriSubstitutions:DF 6 Manuel Lazzari   FW 17Gianluca Scamacca   MF 5 Manuel Locatelli   DF 4 Leonardo Spinazzola   DF 23Alessandro Bastoni   Manager:Roberto Mancini300px GK 23Emiliano MartínezRB 4 Nahuel MolinaCB 13Cristian Romero   CB 19Nicolás Otamendi  LB 3 Nicolás TagliaficoDM 18Guido RodríguezCM 20Giovani Lo Celso   CM 7 Rodrigo De Paul   RF 10ลิโอเนล เมสซิ (c)CF 22Lautaro Martínez   LF 11Ángel Di María   Substitutions:MF 14Exequiel Palacios   DF 6 Germán Pezzella   FW 9 Julián Álvarez   MF 15Nicolás González   FW 21Paulo Dybala   Manager:Lionel Scaloni

Man of the Match:
ลิโอเนล เมสซิ (อาร์เจนตินา)

Assistant referees:
Christian Schiemann (Chile)
Claudio Ríos (Chile)
Fourth official:
Jesús Gil Manzano (Spain)
Video assistant referee:
Alejandro Hernández Hernández (Spain)
Assistant video assistant referees:
Juan Martínez Munuera (Spain)
Tiago Martins (Portugal)Match rules
90 minutes
Penalty shoot-out if scores level
Maximum of twelve named substitutes
Maximum of five substitutions